Rublis

Rublis () ir naudas vienība. Tā pašlaik ir naudas vienība Baltkrievijā, Krievijā un Piedņestras Moldāvu Republikā. Viens rublis ir sadalīts 100 kapeikās ().

 Vēsture 

 Rubļu lietošana Latvijā 

 Krievijas Impērijas rubļi bija Vidzemes guberņas oficiālā naudas vienība no 1764. gada (pirms tam sudraba livonēzi) līdz 1918. gadam, bet Kurzemes guberņas oficiālā naudas vienība no 1796. (pirms tam sudraba dālderi un zelta dukāti) līdz 1915. gadam. Tika lietotas Krievijas sudraba rubļu monētas (1704—1915), vēlāk arī zelta rubļu monētas (1897—1914). Apgrozībā bija arī papīrnauda, ko varēja mainīt pret sudraba, vēlāk zelta monētām: no 1769. gada rubļu asignācijas, bet no 1843. gada Valsts kredīta biļetes ().
 Ostrubļi (Ostrubel) bija Vācijas Impērijas nauda Oberosta teritorijā pēc Kurzemes un Zemgales okupācijas no 1916. līdz 1917. gadam. 1918. gadā tos nomainīja ostmarkas.
 Latvijas rubļi tika izmanoti no 1919. līdz 1922. gadam un no 1992. līdz 1993. gadam.
 PSRS rubļi bija Latvijas PSR oficiālā naudas vienība pēc Latvijas okupācijas no 1940. līdz 1941. gadam un no 1944./1945. līdz 1991. gadam. Kopš 1947. gada uz PSRS rubļu papīra naudaszīmēm bija naudas nomināla nosaukums arī latviski.

 Krievijas Impērijas papīrnauda (1769—1917) 

 Krievijas Republikas papīrnauda ("kerenkas", 1917) 
Tika lietota arī Iskolata Latvijā 1917. gadā

 Oberosta papīrnauda ("Ostrubļi", 1916) 
Tika lietota arī vācu okupētajā Latvijā 1916.—1917. gadā

 Latvijas rubļi (1919—1922) 
Tika lietoti kā Latvijas pagaidu valdības nauda līdz latu ieviešanai 1922. gadā

 PSRS papīrnauda 
Latvijas PSR 1940.-1941. gadā un 1944./1945.-1947. gadā

Latvijas PSR 1947.-1960. gadā

Latvijas PSR 1961.-1990. gadā, Latvijas Republikā 1990.-1991. gadā

Latvijas Republikā no 1991. gada 27. janvāra līdz 1992. gada 4. maijam. Tā kā Baltijas valstis bija pasludinājušas kursu uz neatkarības atjaunošanu, uz banknotēm vairs nebija naudas summas uzrakstu savienoto republiku valodās, vienīgi krieviski.

 Latvijas rubļi (1992—1993) 
Tika lietoti kā Latvijas pagaidu nauda līdz 1993. gadam, kad notika to nomaiņa pret latu, 200 Latvijas rubļu = 1 lats, 2 Latvijas rubļi = 1 santīms

 Skatīt arī 
 Krievijas rublis
 Baltkrievijas rublis
 Latvijas rublis
 Piedņestras rublis

 Ārējās saites 

Kategorija:Nacionālās valūtas